Jornades pel decreixement
Resum de la reunió del 15 de gener de 2007

Hola a totes i a tots,

Ahir a l’Infoespai vàrem fer la segona reunió per portar a terme les jornades pel decreixement que es realitzaran a Barcelona i a Can Masdeu el proper mes de març. Hi vam assistir set persones, cinc de Can Masdeu, del GDT des d’Osona, de l’EDPAC, del grup de Crisi Energética de l’Infoespai i dues més a títol individual. 

Principalment vam parlar sobre les activitats que podríem organitzar del 8 a l’11 de març aprofitant l’arribada de Serge Latouche i l’espai de Can Masdeu. Encara no hem decidit el nom de les jornades tot i que volem buscar un nom provocatiu i que no sigui avorrit. 

Finalment hem decidit articular les jornades de la següent manera: 

8 de març de 2007

Un acte amb Serge Latouche en algun local amb possibilitat de traducció simultània (en el cas que Latouche no parli el castellà). Aquesta activitat serviria per iniciar les jornades i crear expectació mediàtica sobre el decreixement. 

És important que sigui un acte amb un sol conferenciant i on es pugui fomentar el debat obertament. La temàtica que toca Latouche és l’ecologia. 

9 de març de 2007

El 9 de març no tenim decidit cap ponent, però estaria bé que vingués una o dues persones que tractessin el tema de la bioeconomia. Hem parlat de convidar en Naredo o algun dels seus deixebles, també podria ser en Martinez-Alier o en Jorge Riechmann, tot i que aquest últim no és tant economicista. 

Aquest acte s’hauria de fer al mateix lloc per economitzar. 

10 de març de 2007 

Dia dedicat a l’autoformació activista a Can Masdeu. Hi disposem de dues sales grans ben acondicionada per a grups. Aquests grups tractarien diferents eixos temàtics (transport, alimentació, etc) per debatir-ho posteriorment, buscant més el camí per aconseguir les alternatives per no parlar sempre de diagnòstics i sobre lo malament que va el món. 

Estaria bé convidar a alguna persona que introduís el context de la situació actual per poder donar més joc a la formació i als debats posteriors. 

Cal acabar d’aclarir les activitats d’aquest dia. 

11 de març de 2007  

Durant el matí activitats lleugeres relacionades amb el decreixement a la masia de Can Masdeu. Hort, ioga, etc. 

Durant la tarda i per concluir les jornades, realitzarem un plenari d’articulació política per fer evolucionar la campanya i les posteriors actuacions. 

Materials

Editar un cartell i un trítpic sobre les jornades
Plana web sobre la campanya pel decreixement

Cal pensar si editem còpies audiovisuals sobre aquests temes pels grups activistes que assisteixin a les jornades.

Caldria decidir si demanem finançament per un documental sobre el decreixement (no tant per les jornades sinó per més endavant) a Si la Bossa Sona.

Calendari i tasques

Caldria tenir-ho tot ben lligat abans del 8 de febrer de 2007 (ponents, espais, programa) per editar el material i fer la corresponent difusió.  

•	De la part dels contactes, la web i el disseny ens encarreguem l’Enric i l’Edu
•	Cercar lloc pel dijous i el divendres l’Enric
•	De la logística de Can Masdeu, l’arnau
•	Una introducció del concepte del decreixement per introduir-la als materials de difusió se n’encarrega el Manuel
•	Contactar amb en Martinez-Alier ho poden fer des del GDT
•	Una part de la possible traducció simultània del dijous la pot portar a terme en Francis

Data de la propera reunió

Serà el proper 29 de gener de 2007, a les 19.30h. 
A l’Infoespai!

I per acabar...

Si voleu afegir alguna cosa de la que m’hagi pogut oblidar digueu-m’ho!

Salut i fins aviat!!